ลิลเลียน กิช

ลิลเลียน ไดแอนา กิช (; 14 ตุลาคม ค.ศ. 1893−27 กุมภาพันธ์ ค.ศ. 1993) เป็นนักแสดงรุ่นบุกเบิก ทั้งละครเวทีและภาพยนตร์ และยังเป็นผู้กำกับและนักเขียน เธอมีผลงานการแสดงภาพยนตร์ยาวนานร่วม 75 ปี ตั้งแต่หนังสั้นเงียบ ปี 1912 ถึงปี 1987 กิชได้รับขนานนามว่า "สตรีหมายเลขหนึ่งแห่งวงการภาพยนตร์อเมริกัน" และได้รับยกย่องในฐานะผู้ริเริ่มวางพื้นฐานเทคนิคการแสดงภาพยนตร์

กิชเป็นนักแสดงภาพยนตร์ที่โดดเด่นในช่วงปี 1912 จนถึงคริสต์ทศวรรษ 1920 มีผลงานการแสดงภาพยนตร์ส่วนใหญ่ในการกำกับของ ดี. ดับเบิลยู. กริฟฟิท รวมถึงได้แสดงนำในภาพยนตร์ทำรายได้สูงสุดในยุคหนังเงียบเรื่อง The Birth of a Nation (1915) จนยุคภาพยนตร์เสียงเข้ามา เธอหันแสดงละครเวที และมีผลงานแสดงาพยนตร์บ้าง เช่นในบทบาทภาพยนตร์ตะวันตกที่มีการโต้เถียง เรื่อง Duel in the Sun (1946) และภาพยนตร์ระทึกขวัญรูปแบบไม่ใช่ธรรมเนียมนิยมเรื่อง The Night of the Hunter (1955) ในบั้นปลายชีวิต กิชมีบทบาทการสนับสนุนการอนุรักษ์ภาพยนตร์เงียบ 

อ้างอิง

หมวดหมู่:นักแสดงภาพยนตร์หญิงชาวอเมริกัน
หมวดหมู่:นักแสดงเด็กหญิงชาวอเมริกัน
หมวดหมู่:นักแสดงละครโทรทัศน์หญิงชาวอเมริกัน
หมวดหมู่:นักเขียนชาวอเมริกัน
หมวดหมู่:ชาวอเมริกันเชื้อสายเยอรมัน